Document ID: 31997D0184

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Μαρτίου 1997 περί συνάψεως εξ ονόματος της Κοινότητας της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού σχετικά με τη συνεργασία στον τομέα των προδρόμων ουσιών και των χημικών ουσιών που χρησιμοποιούνται συχνά στην παράνομη παραγωγή ναρκωτικών ή ψυχοτρόπων ουσιών (97/184/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση και το άρθρο 228 παράγραφος 4,
την πρόταση της Επιτροπής,
Εκτιμώντας:
ότι, στις 25 Σεπτεμβρίου 1995, το Συμβούλιο εξουσιοδότησε την Επιτροπή να διαπραγματευθεί εξ ονόματος της Κοινότητας τις συμφωνίες για τον έλεγχο των προδρόμων και χημικών ουσιών με τα κράτη μέλη της Οργάνωσης Αμερικανικών Κρατών 7
ότι, βάσει της εξουσιοδότησης αυτής, η Επιτροπή ολοκλήρωσε τις διαπραγματεύσεις με τις Ηνωμένες Πολιτείες του Μεξικού στις 25 Οκτωβρίου 1996 7
ότι είναι σκόπιμο να εξουσιοδοτήσει το Συμβούλιο την Επιτροπή, κατόπιν διαβουλεύσεων με ειδική επιτροπή διοριζομένη από το Συμβούλιο, να εγκρίνει εξ ονόματος της Κοινότητας τις τροποποιήσεις, οσάκις η συμφωνία προβλέπει ότι πρέπει να εγκριθούν από τη μεικτή επιτροπή παρακολούθησης 7 ότι η εξουσιοδότηση αυτή πρέπει να περιορίζεται στην τροποποίηση των παραρτημάτων της συμφωνίας, στο βαθμό που αυτή αφορά ουσίες ήδη καλυπτόμενες από την κοινοτική νομοθεσία περί προδρόμων και χημικών ουσιών,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για τον έλεγχο των προδρόμων ουσιών και των χημικών ουσιών που χρησιμοποιούνται συχνά στην παράνομη παραγωγή ναρκωτικών και ψυχοτρόπων ουσιών εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου θα διαβιβάσει, εκ μέρους της Κοινότητας, την πράξη που προβλέπεται στο άρθρο 12 στην κυβέρνηση των Ηνωμένων Πολιτειών του Μεξικού (1).
Άρθρο 3
1. Η Κοινότητα θα αντιπροσωπευθεί στην κοινή ομάδα ελέγχου που προβλέπεται στο άρθρο 9 της συμφωνίας από την Επιτροπή, επικουρούμενη από τους αντιπροσώπους των κρατών μελών.
2. Η Επιτροπή εξουσιοδοτείται να εγκρίνει, εξ ονόματος της Κοινότητας, τις τροποποιήσεις των παραρτημάτων της συμφωνίας που αποφασίζονται από την κοινή ομάδα με τη διαδικασία που καθορίζεται στο άρθρο 10 της συμφωνίας.
Η Επιτροπή επικουρείται προς τούτο από μια ειδική επιτροπή που ορίζεται από το Συμβούλιο και αναλαμβάνει να διαμορφώσει κοινή θέση.
3. Η έγκριση που αναφέρεται στην παράγραφο 2 θα περιοριστεί σε εκείνες τις ουσίες που καλύπτονται ήδη από κοινοτική νομοθεσία για τις πρόδρομες και χημικές ουσίες.
Άρθρο 4
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 13 Μαρτίου 1997.

Labels: 1
0
3
18
15